
ᒐᕙᒪᒃᑯᓐᓂᑦ ᐃᓄᖕᓄᑦ ᑐᓴᒐᒃᓴᑦ
ᑲᓇᑕᒥᐅᑦ ᐋᓐᓂᐊᕕᓕᐊᖅᐸᒃᑐᓄᑦ ᐊᑦᑕᕐᓇᖅᑐᒦᑎᑦᑎᑕᐃᓕᓂᕐᒧᑦ ᐱᓇᓱᐊᕈᓯᖅ
ᐱᒋᐊᕐᕕᖓᑕ ᐅᓪᓗᖓ:	ᐅᑐᐱᕆ 27, 2025
ᐃᓱᓕᕝᕕᒃᓴᖓᑕ ᐅᓪᓗᖓ:	ᐅᑐᐱᕆ 31, 2025
ᓄᓇᕗᓕᒫᒧᑦ	120 ᑎᑦᑕᑯᓗᐃᑦ

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑎᓕᐅᕆᕗᑦ ᓄᓇᕗᒻᒥᐅᓂᒃ ᐃᓕᑕᖅᓯᖃᑕᐅᖁᓪᓗᒋᑦ ᑲᓇᑕᒥ ᐋᓐᓂᐊᕕᓕᐊᖅᐸᒃᑐᑦ ᐊᑦᑕᕐᓇᖅᑐᒦᑎᑦᑎᑦᑕᐃᓕᓂᕐᒧᑦ ᐱᓇᓱᐊᕈᓯᕐᒥ ᐅᑐᐱᕆ 27-ᒥ ᐅᑐᐱᕆ 31, 2025−ᒧᑦ. ᑕᒪᑐᒪᓂ ᐊᕐᕌᒍᒥ ᐱᔾᔪᑕᐅᔪᖅ, "ᓂᐱᓕᒫᑦ ᐊᑦᑕᕐᓇᙱᓐᓂᖅᓴᒥᒃ ᑲᒪᒋᔭᐅᓂᕐᒧᑦ", ᓇᓗᓇᐃᖅᓯᕗᖅ ᐱᒻᒪᕆᐅᓂᖓᓂᒃ ᓈᓚᒋᐊᖃᕐᓂᖅ ᐃᓕᑦᑎᕙᓪᓕᐊᓂᕐᓗ ᑭᒃᑯᓕᒫᓂᒃ. ᐃᓗᐊᖅᓴᖅᑕᐅᔭᖅᑐᖅᓯᒪᔪᑦ, ᐃᓚᒌᑦ, ᓄᓇᓖᑦ ᐋᓐᓂᐊᖃᕐᓇᙱᑦᑐᓕᕆᔨᓪᓗ ᑕᒪᕐᒥᑦᑎᐊᖅ ᐃᑲᔪᖅᐸᒃᐳᑦ ᓴᖅᑭᑎᑦᑎᓂᕐᒥᒃ ᐊᑦᑕᕐᓇᙱᓐᓂᖅᓴᒥᒃ ᑲᒪᒋᔭᖃᕐᓂᕐᒥᒃ ᓄᓇᕗᒻᒥᐅᓕᒫᓄᑦ.
ᐋᓐᓂᐊᕕᓕᐊᖅᐸᒃᑐᑦ ᐊᑦᑕᕐᓇᖅᑐᒦᑦᑕᐃᓕᓂᖅ ᐱᓪᓗᐊᑕᐅᕗᖅ ᐱᐅᔪᒥᒃ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐱᓕᕆᖃᑦᑕᖅᓯᒪᓂᑰᓗᓂ. ᑕᒪᐃᓐᓄᑦ ᑲᒪᒋᔭᒃᓴᕆᔭᐅᕗᖅ, ᐋᓐᓂᐊᕕᓕᐊᖅᐸᒃᑐᑦ, ᐃᓚᒌᑦ, ᐊᒻᒪ ᐱᓕᕆᔨᑦ ᐱᓕᕆᖃᑎᒌᒋᐊᖃᖅᖢᑎᒃ ᐊᑦᑕᕐᓇᙱᓐᓂᖅᓴᐅᖁᓪᓗᒍ, ᓴᖅᑭᓪᓗᒋᑦ ᐊᑲᐅᙱᓪᓕᐅᕈᑎᑦ, ᓴᖅᑭᑦᑎᓗᑎᒡᓗ ᐊᑦᑕᕐᓇᙱᓐᓂᖅᓴᒥᒃ ᑲᒪᒋᔭᐅᕝᕕᖕᒥ. ᑲᓇᑕᒥᐅᓄᑦ ᐋᓐᓂᐊᕕᓕᐊᖅᐸᒃᑐᓄᑦ ᐊᑦᑕᕐᓇᖅᑐᒦᑎᑦᑎᑦᑕᐃᓕᓂᕐᒧᑦ ᐱᓇᓱᐊᕈᓯᕐᒥ, ᐃᓕᓴᖅᓯᕗᒍᑦ ᐱᒻᒪᕆᐊᓘᓂᖓᓂᒃ ᑎᒥᒃᑯᑦ, ᐃᓱᒪᒃᑯᑦ, ᐃᓅᖃᑎᒌᒃᐸᖕᓂᒃᑯᑦ ᐅᒃᐱᕆᔭᕐᓄᓪᓗ ᐊᑦᑕᕐᓇᖅᑐᒦᙱᓐᓂᕐᒥᒃ ᓄᓇᓕᑦᑎᓐᓂ ᐋᓐᓂᐊᕕᑦᑎᓐᓂ. ᑖᒃᑯᐊ ᓯᕗᓪᓕᐅᔾᔭᐅᔭᕌᖓᑕ, ᐊᑦᑕᕐᓇᙱᓐᓂᖅᓴᒥᒃ ᓴᙱᓂᖅᓴᒥᒡᓗ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᓴᖅᑭᑦᑎᖃᑦᑕᖅᐳᒍᑦ ᓄᓇᕗᒻᒥᐅᓕᒫᓄᑦ.
ᐅᑯᐊ ᑕᕝᕙ ᐱᖓᓱᑦ ᐱᓕᕆᐊᕆᔪᓐᓇᖅᑕᓯ ᐱᐅᔪᒥᒃ ᐊᒃᑐᐃᔪᓐᓇᖅᑐᓂᒃ ᐋᓐᓂᐊᕕᖕᒥ ᖃᐅᔨᖃᑦᑕᖅᓯᒪᔭᕐᓄᑦ:


1. ᐊᐱᖅᓱᕆᑦ. ᐋᓐᓂᐊᕕᓕᐊᒃᑲᓐᓂᓕᕐᒥᒍᕕᑦ, ᐊᐱᖅᓱᕐᓗᑎᑦ, ᐃᓱᒫᓘᑎᔅᓯᓐᓂ ᑐᓴᖅᑎᑦᑎᓗᑎᑦ ᐊᒻᒪ ᐃᓱᒪᓕᐅᖃᑕᐅᓗᑎᑦ ᑎᒥᕕᑦ ᒥᒃᓵᓄᑦ.
2. ᐅᓂᒃᑳᕆᒃᑭᑦ ᐊᑐᖅᓯᒪᔭᑎᑦ. ᐅᖄᓚᕝᕕᒋᓗᒍ ᑎᑎᕋᕐᕕᐊ ᐋᓐᓂᐊᕕᓕᐊᖅᐸᒃᑐᓄᑦ ᐅᕗᖓ 1-855-438-3003 ᐅᕝᕙᓘᓐᓃᑦ patientrelations@gov.nu.ca ᐅᖃᐅᓯᕆᔪᒪᒍᕕᐅᒃ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐊᑐᖅᓯᒪᔭᑎᑦ ᑐᓴᖅᑕᐅᔭᕆᐊᖃᙱᓪᓗᓂ. ᑎᑎᕋᕐᕕᒃ ᑐᙵᓱᒃᑎᑦᑎᕗᖅ ᐅᖃᐅᓯᒃᓴᓂᒃ ᑕᒪᐃᓐᓄᑦ ᐱᐅᔪᓄᑦ ᐊᒃᓱᕈᕐᓇᖅᑐᒃᑰᕐᓂᑯᓄᑦ. ᑕᒪᒃᑯᐊ ᖃᐅᔨᔾᔪᑕᐅᔪᑦ ᐃᑲᔪᖅᐸᒃᐳᑦ ᓇᓗᓇᐃᖅᓯᓂᕐᒥᒃ ᑭᓱᑦ ᑲᔪᓯᓂᖃᑦᑎᐊᕐᒪᖔᑕ ᓇᐅᒃᑯᓪᓗ ᐱᐅᓯᒋᐊᖅᑎᑦᑎᔪᖃᕈᓐᓇᕐᒪᖔᑦ.
3. ᐊᐱᖅᓲᑎᑦ ᑎᑎᕋᕐᓗᒋᑦ ᓵᓚᒃᓴᖃᑕᐅᓇᓱᒡᓗᑎᑦ! ᐱᐊᓂᒡᓗᒍ ᐋᓐᓂᐊᕕᓕᐊᖅᐸᒃᑐᑦ ᐃᓚᐅᑎᑕᐅᓂᖏᓐᓄᑦ ᐊᐱᖅᓲᑎ ᓄᓇᓕᖕᓂ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑭᒡᒐᖅᑐᐃᔨ ᐊᖅᑯᑎᒋᓗᒍ. ᑲᙳᓇᖅᑑᑎᑕᐅᔪᖅ ᐊᐱᖅᓲᑎ ᑎᑎᕋᕈᕕᐅᒃ, ᐊᒧᔭᐅᔪᒃᓴᙳᖅᑎᑕᐅᓂᐊᖅᐳᑎᑦ ᓵᓚᒃᓴᖃᑕᐅᓇᓱᒡᓗᑎᑦ $200−ᒥᒃ ᓂᐅᕕᕈᓐᓇᐅᑎᒥᒃ ᓄᓇᓕᖕᓂ ᓂᐅᕕᕐᕕᖕᒧᑦ. ᐊᑕᐅᓯᕐᒥᑦ ᓵᓚᖃᖅᑐᒥᑦ ᓂᕈᐊᖅᑕᐅᔪᖃᕐᓂᐊᖅᑐᖅ ᐱᖓᓱᓂᑦ ᐊᕕᒃᑐᖅᓯᒪᔪᓂᑦ.
ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᓕᐊᓇᐃᒍᓱᒃᑐᑦ ᐃᓚᐅᔭᕆᐊᒃᓴᖅ ᓄᓇᕗᒻᒥᐅᓕᒫᓄᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᓪᓗ ᐃᖅᑲᓇᐃᔭᖅᑎᓂᑦ ᐃᓕᑕᖅᓯᑎᓪᓗᒋᑦ ᑲᓇᑕᒥᑦ ᐋᓐᓂᐊᕕᓕᐊᖅᐸᒃᑐᓄᑦ ᐊᑦᑕᕐᓇᖅᑕᐃᓕᒪᓂᕐᒧᑦ ᐱᓇᓱᐊᕈᓯᖓᓂᑦ.
###

ᐱᕙᓪᓕᐊᔪᓂᒃ ᖃᐅᔨᒋᐊᕐᕕᒃᓴᖅ:

ᓵᒪᐃᓐ ᑎᐅᒍᐊᓯᐊᔅ
ᐊᐅᓚᑦᑎᔨ, ᑐᓴᒐᒃᓴᓕᕆᔨᒃᑯᓐᓄᑦ
ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ
867-975-5712
CDeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᒐᒃᓴᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑐᑦ ᐃᓄᐃᓐᓇᖅᑐᓐ ᐅᐃᕖᑐᓪᓗ ᐅᕙᙵᑦ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

ᑐᓴᒐᒃᓴᓕᕆᔩᑦ

image1.jpeg
. BN e DEAPSLECANTCDE
Building \ynavut Together

Nunmmliuqa(igiingniq
é& Batirle Nmm(mf ensemble
00D

Nunavu




